Diari Oficial de la Generalitat Valenciana


Sumari del DOGV 6816, del 11-07-2012 (2012/6327)

Notificació de la interlocutòria dictada en el procediment de constitució de l'acolliment número 355/2012.
----------------------------------------------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6327


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment de constitució de l'acolliment número 355/2012. [2012/6327]  
Assumpte civil 000355/2012   
Jesús Mario Abat Gallego, secretari del Jutjat de Primera Instància número 7 de Castelló de la Plana.  
   
En el juí a què es fa referència s'ha dictat la resolució que té el text que, literalment, és com seguix:   
«Interlocutòria número 162/2012  
Magistrat jutge: José Luis Conde-Pumpido García.  
Castelló de la Plana, 14 de juny de 2012   
Fets  
Primer. En data 15 de març de 2012 va correspondre per torn a este Jutjat l'escrit del lletrat de la Generalitat Valenciana, en què es promovia l'expedient d'acolliment familiar preadoptiu dels menors [...], [...] i [...], nascuts respectivament el 26 de juny de 2006, 6 de març de 2008 i 16 de gener de 2011, basant-se en els fets que va estimar pertinents i adjuntant-hi els informes oportuns.  
Segon. Que es va incoar l'expedient de jurisdicció voluntària corresponent amb el número 355/2012, i es va disposar demanar el consentiment de les persones proposades per a rebre els menors en acolliment, així com el dels seus pares, Luis Demetrio Moreno i Isabel Vargas Fernández.  
Tercer. Que, una vegada es va portar a terme el que s'ha dit més amunt, es van passar les actuacions al Ministeri Fiscal, el qual va emetre un informe favorable a la sol·licitud d'acolliment familiar preadoptiu dels menors amb la família proposada per l'entitat pública, ja que això, en vista del contingut de l'expedient, era el més beneficiós per ells.   
Raonaments jurídics   
Primer. Atés que s'ha tramitat este expedient d'acolliment familiar preadoptiu dels menors esmentats adés amb subjecció al que disposa l'article 1828 de la Llei d'Enjudiciament Civil, i tenint en compte el contingut i l'abast de la documentació i informació aportada junt amb la sol·licitud, de la qual es desprén la necessitat de regularitzar la situació dels menors esmentats, per tal de salvaguardar-ne els interessos, i amb l'única finalitat d'obtindre'n el major benefici, és per això que pertoca estimar la sol·licitud promoguda i que ha originat este expedient, i que ha comportat l'acolliment familiar judicial dels menors esmentats i a favor de la família proposada per l'entitat pública, segons el que disposa l'article 173 bis.3 del Codi Civil.   
  
Segon. L'acolliment familiar produïx la plena participació del menor en la vida de família i imposa a qui el rep les obligacions de vetlar per ell, tindre'l en companyia seua, alimentar-lo, educar-lo i procurar-li una formació integral (art. 173.1 CC). En estos termes han de desenrotllar la seua funció les persones designades per l'entitat pública per a exercir-la.   
Tercer. De conformitat amb el que disposa l'article 1826.2 de la Llei d'Enjudiciament Civil, totes les actuacions es duran a terme amb la reserva convenient, evitant en particular que la família d'origen s'assabente de quina és la d'acollida.  
Part dispositiva   
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló de la Plana, dispose:  
Aprovar l'acolliment familiar judicial preadoptiu dels menors [...], [...] i [...] a favor de les persones designades per l'entitat pública, i que són les que consten en l'expedient número 12/06/2011-N de la Conselleria de Benestar Social, les quals han d'assumir les obligacions a què es referix el raonament jurídic segon d'esta resolució.   
Notifiqueu-ho al promotor, al Ministeri Fiscal, als acollidors i als pares biològics dels menors.  
Per a notificar-ho als pares biològics, Luis Demetrio Moreno i Isabel Vargas Fernández, en parador desconegut, publiqueu edictes al tauler d'anuncis del Jutjat i en el Diari Oficial de la Comunitat Valenciana.  
Contra esta resolució es pot interposar un recurs d'apel·lació per a l'Audiència Provincial de Castelló, que cal presentar dins dels 20 dies següents al dia que es notifique.  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació la part recurrent ha de constituir un dipòsit de 50 euros, que consignarà en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.   
  
Esta és la interlocutòria que ordene i firme».   
Atés que es desconeix el domicili o la residència actuals de Luis Demetrio Moreno i Isabel Vargas Fernández, per la Resolució de 14 de juny de 2012 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat publicar este edicte en el Diari Oficial de la Comunitat Valenciana per a portar a efecte la diligència de notificació de la interlocutòria número 161/2012.  
  
Castelló de la Plana, 14 de juny de 2012.- El secretari judicial: Jesús Mario Abat Gallego.